
				REFERAT DE APROBARE
la proiectul de hotărâre privind aprobarea tipului de suport alimentar precum și modalitatea de distribuire a acestuia preșcolarilor și elevilor Liceului Tehnologic Bustuchin din com Bustuchin, județul Gorj


	Hotărârea Guvernului nr. 23/2025 privind instituirea Programului Național ”Masă sănătoasă” prevede faptul că în anul 2025, pe perioada desfășurării cursurilor, preșcolarii și elevii din unitățile de învățământ preuniversitar de stat incluse în program, li se acordă zilnic, cu titlul gratuit, un suport alimentar constând într-o masă caldă sau într-un pachet alimentar, în cazul în care masa caldă nu poate fi asigurată, în limita unei valori zilnice de 15 lei/beneficiar, inclusiv taxa pe valoarea adăugată.
	Tipul de suport alimentar a fost aprobat în Consiliul de Administrație al Liceului Tehnologic Bustuchin, în data de 19.02.2025 ca fiind masă caldă în regim catering conform adresă nr. 1025/19.02.2025 înregistrată în evidențele UAT Bustuchin cu  nr. 1996/19.02.2025.
	Luând în considerare prevederile art. 129, alin. (7), lit. a)  din O.U.G 57/2019 privind Codul administrativ, cu modificările și completările ulterioare potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația, coroborat cu prevederile Hotararii nr. 80 din 20 februarie 2025 privind repartizarea pe unităţi/subdiviziuni administrativ teritoriale şi pe unităţi de învăţământ a sumei prevăzute în Legea bugetului de stat pe anul 2025 nr. 9/2025 pentru finanţarea Programului naţional "Masă sănătoasă", unde se regăsește și Liceului Tehnologic Bustuchin,  Proiectul de hotărâre privind aprobarea  tipului de suport alimentar precum și modalitatea de distribuire a acestuia preșcolarilor și elevilor Liceului Tehnologic Bustuchin din com Bustuchin, județul Gorj se înaintează Consiliului Local al comunei Bustuchin, cu propunere de aprobare.

